Stadion Pecara
Pecara je nogometni stadion u Širokom Brijegu u zapadnoj Hercegovini, BiH. Stadion ima 7.000 sjedećih mjesta, iako je rekordan broj gledalaca na utakmici bio 10.000 na utakmici Hajduka i Dinama. Na ovom stadionu domaće utakmice igra NK Široki Brijeg još od kraja 1950-ih. Nalazi se odmah pored gradske dvorane Pecara. Krajem 1990-ih godina stadion je renoviran i dobio je današnji izgled.